มีเพศสัมพัมกับคนที่อายุ60ที่เคยเป็นอัมพฤกมาก่อน ปล่อยในจะท้องไหมค่ะ
สวัสดีค่ะ ในเพศชายนั้น การสร้างและหลั่งน้ำอสุจิจะเกิดได้ตลอดชีวิต ดังนั้นแม้จะอายุมากแล้ว ก็ยังสามารถทำให้เกิดการตั้งครรภ์ได้ตามปกติ ส่วนโอกาสจะมากน้อย ก็อาจจะขึ้นกับปัจจัยอื่นๆด้วยเช่นความสมบูรณ์ของมดลูกหรือรังไข่ในฝ่ายหญิง หรือความแข็งแรง และจำนวนอสุจิในเพศชาย ซึ่งจริงๆแล้วอายุที่มากของฝ่ายชายอาจจะมีผลได้บ้าง แต่ส่วนใหญ่แล้วก็ยังสามารถทำให้ตั้งครรภ์ได้ส่วนการที่มีภาวะอัมพฤกษ์มาก่อนนั้น ถ้าไปโดนบริเวณเส้นประสาทตรงอุ้งเชิงกราน อาจทำให้การหลั่งหรือการแข็งตัวของอวัยวะเพศผิดปกติ แต่หากสามารถหลั่งออกมาได้แล้ว น้ำอสุจิก็จะยังมีภาพเหมือนเดิม กล่าวคือตัวโรคอัมพฤกษ์ไม่ได้ส่งผลต่อการสร้างน้ำอสุจิ แต่อาจส่งผลต่อการหลั่งได้ค่ะดังนั้นมีโอกาสตั้งครรภ์ หากยังไม่พร้อมมีบุตร และเป็นเพศสัมพันธ์ภายใน 72 ชั่วโมง อาจใช้ยาคุมฉุกเฉินเพื่อช่วยลดโอกาสการตั้งครรภ์ และครั้งต่อไปควรใส่ถุงยางอนามัยป้องกันไว้ทุกครั้ง หรือกินยาคุมแบบแผงรายเดือนป้องกันไว้ก่อนค่ะ